16 Junie 2021 17:41
Sama glo dat die wêreld net veilig van die pandemie sal wees wanneer alle burgers ingeënt is – ongeag hul nasionaliteit, lui die verklaring.
Sama beplan om dié inisiatiewe aktief te ondersteun deur 'n spesiale taakspan op die been te bring om met die Koalisie van Nasionale Mediese Verenigings (Canmas), die Indiese Mediese Vereniging en uiteindelik die Wêreld Mediese Vereniging te skakel om stukrag te verleen aan alle wêreldwye inisiatiewe wat toegang tot entstowwe bevorder.
Sama verwelkom die ondersteuning van die Franse en Amerikaanse regering, maar beplan om saam met die Suid-Afrikaanse en Indiese regerings te werk om die Afrika-Unie en Brics-lande te werf om openlik die inisiatief te ondersteun wat die ongelykhede in die wêreld se gesondheidsektor takel.
Sama sal steeds alle rolspelers betrek by pogings om die belangrikste wêreldwye gesondheidskwessies aan te pak, veral waar mense in lae- en middelinkomstelande geraak word, lui die verklaring.